Nyeste Skilderie af Kiøbenhavn, 1809-12-05
Kong Jacob den Sjettes Frierie til Prindsesse Anne, Frederik den Andens Datter. Et Bidrag til det Engelske Cabinets Caracteristik i ældre Tider. Frederik den Anden havde allerede samtykket i sin Datters, Prindsesse Annes Givtermaal med Jacob den Sjette, Konge af Skotland, da Døden bortkaldte ham fra hans virksomme og hæderfulde Bane. Kong Jacob sendte Legater til Dannemark, for at fornye sin Begjering om Prindsessens Haand hos Enkedronning Sophie og Rigsraaderne, der forvaltede Riget i den unge Konges Mindreaarig hed. Legaternes Begjeringer, som forelagdes af den Skotske Ambassadeur den 9de Julii 1589, vare disse, at de Danske skulde give Kong Jacob til Morgengave med Prindsesse Anne 50,000 Rdlr.;at de Skorske skulde nyde samme Rettigheder og Friheder i hele Dannemark, som indfødte Danske, men at de Danske derimod ligeledes skulde nyde i 2) Uddraget af et gammelt utrykt Haandskrift, hele Skotland samme Rettigheder og Friheder som indfødte Skotter; at de Skotske Kjøbmænd herefter maatte være fri for at betale den usædvanlige Told i Sundet og de Danske Toldstæder; at Kongen af Dannemark skulde sende Kongen af Skotland, naar han skulde behøve det, paa egen Bekostning, 5000 Fodfolk, i det ringeste 1000 Ryttere, at han skulde forære ham to Orlogsskibe med alt Tilbehør og laane ham sine andre Skibe paa det Vilkaar, at de til en bestemt Tid igjen tilbagesendes, at Kongen af Dannemark skulde love, ikke at anmode Kongen af Skotland eller hans Efterkommere om Ørkenernes Gjenindløsning, saa længe een af dem var i Live, og at begge Kongerne skulde indgaae et Forbund mod de Catholske Førster, om de skulde gjøre et fiendtligt Angreb paa deres Riger. - Saa uværdige Begjeringer fortjente et djærvt Svar, og fik det. Rigsraaderne tøvede ikke med, endnu næste Dag at svare de Skotske Legater med den Fynd og Værdighed, der anstod Danske Mænd. De gjennemgik Begjeringerne Punct for Punct, og Hovedindholdet af deres Svar lød saaledes: Hvad den forlangte Morgengave af 50,000 Rdlr. angaaer, da har Kong Frederik den Anden bestemt sin Datter 75,000 Rdlr. eller 100,000 Gylden, sædvanlig kaldet en Tønde Guld, foruden førstelige Klenodier og andre Smykker, som Prindsessen skal bære, at Dannemarks Rigensraad ikke uden nogen vigtig Grund troer at burde afvige fra sin Konges Beslutning, eller fordriste sig til at gjøre noget ydermere, eftersom det siden maa gjøre nøie og fuldkommen Regnskab; at det beder, at der ikke maatte blive seet saa meget paa Morgengave eller Penge, som paa Prindsessens Person; at de for Skotterne begierte Friheder og Rettigheder ikke kunne indrømmes, da de gamle Forbund mellem Dannemark og Skotland ikke tilstede nogen Forandring eller Fornyelse, nu da den unge Konge er mindreaarig; at den Told, der betales i Sundet, fra Arilds Tid har været sædvanlig, og at Dannemarks Rigensraad, ikke uden at træde Kongerigets Høihed for nær og gjøre Jndgreb i den unge Konges og hans Efterkommeres Myndighed, vilde kunne indrømme den begjorte Eftergivelse, men at det er villigt til at anbefale og understøtte Begjeringen, naar den unge Konge er kommen til Skjælsaar, at det saalænge Kongen er mindreaarig, ikke kan paatage sig at levere Kongen af Skotland de begierte Tropper, og at det vil være passende af Rigsraaderne, i deres Konges Mindreaarighed at bortsende Orlogsslaaden enten som Foræring eller Laan; at de lige saa lidet hverken kunne indlade sig i Begjeringen angaaende Ørken verne eller Forbundet mod de Catholske Førster.